stanford-oval/wikipedia huggingface dataset:
ניתוב קרניים
תכנון עדשות

עדשות מורכבות, או כל אלמנט אופטי מורכב אחר מתוכננים כיום באמצעות ניתוב קרניים. בשיטה זו ממדלים מספר קרניים היוצאות מהאובייקט ופוגעות במפתח העדשה. כל קרן מנותבת דרך המערכת האופטית, אם בשבירה לפי חוק סנל דרך עדשות, או בהחזרה ממראות, עד שהקרן מגיעה לגלאי (שהוא דיגיטלי בימינו). המטרה היא שכל נקודה בעצם תיצור נקודה חדה ככל האפשר על הגלאי. התוכנה מבצעת אופטימיזציה על תכונות החומרים וצורת המשטחים עד שמגיעה לתכנון מיטבי.
הערות שוליים

↑  ע"פ מונחי הוועדה לטכנולוגיות המידע של האקדמיה ללשון העברית. ראו באיתן אפדיה
| --- | --- |
בקרת זהויות :  GND: 4292517-4 
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
דוגמה לניתוב קרניים בתכנה אופטית. הצבעים השונים מתארים קרניים ממקורות שונים, המתמקדות לנקודות חדות מימין.
Shodan

| --- | --- |

 סוג:  מנוע חיפוש
 תקופת הפעילות:  2009–הווה (כ־16 שנים)
 מייסדים:  ג'ון מטהרלי
 מנכ"ל:  John Matherly 
 הרשמה:  אופציונלית
 https://www.shodan.io/
 
Shodan הוא מנוע חיפוש אינטרנטי, המאפשר מציאת התקנים המחוברים לרשת האינטרנט בעזרת פילטרים שונים. מנוע החיפוש הושק לראשונה בשנת 2009 על ידי ג'ון מטהרלי, ומקור שמו הוא דמות מסדרת System Shock.
היסטוריה

Shodan החל כפרויקט צדדי אותו הקים מטהרלי בשנת 2003, בהתבסס על העובדה כי מדי שנה מתעצמת תעשיית האינטרנט של הדברים. עם השנים, פיתח מטהרלי את הפרויקט ובשנת 2009 השיק אותו לציבור הרחב. המידע שמציג Shodan מגוון ויכול להכיל מידע על תוכנות השרת של המכשיר, באילו אפשרויות השרת תומך, הודעות לחיצת יד משולשת וכל דבר שזמין ללקוח לפני תחילת התקשורת עם השרת. Shodan אוספת נתונים בעיקר על הפורטים 80,8080 (HTTP), פורט 8443,443 (HTTPS), פורט 20, 21 (FTP), פורט 22 (SSH), פורט 23 (telnet), פורט 25 (SMTP), פורט 161 (SNMP), פורט 143, 193 (IMAP), פורט 5060 (SIP) ופורט 554 (RTSP). מדי חודש אוסף מנוע החיפוש מידע על כ-500 מיליון מכשירים ושירותים המחוברים לרשת האינטרנט, החל ממדפסות ומצלמות רשת, מערכות שליטה של רמזורי תנועה, מערכות שליטה של בתים חכמים, שואבי אבק רובוטיים, מערכות שליטה בתחנות דלק ואפילו מערכות שליטה בפארקי מים ומערכות שליטה של מקררי יין.
שימושים עיקריים

המשתמשים העיקריים במנוע החיפוש Shodan הם אנשי מקצוע בתחום הסייבר, חוקרי אבטחה ורשויות אכיפת החוק, אשר משתמשים ביכולת האיתור של מנוע החיפוש במטרה לאתר פגיעויות במכשירים שונים. הגרסה החינמית של Shodan, למשתמשים לא רשומים, מאפשרת הצגה של עד 10 תוצאות חיפוש ואילו הגרסה לנרשמים מאפשרת הצגה של עד כ-50 תוצאות חיפוש. משתמשים אשר ירצו לקבל מספר גדול יותר של תוצאות, יצטרכו לספק פרטים אישיים ולנמק את הסיבה לכך לצד העברת תשלום, זאת בשל העובדה ששימוש במנוע החיפוש יכול לפגוע ברשתות ומכשירי תקשורת רבים, בהם לא הוגדרה אבטחה מספקת דיו. בשנת 2017 הודיעה Shodan על פיתוח פרויקט בשם Malware Hunter אשר מטרתו תהיה לזהות מחשבים אשר מפעילים בוטנט ולסמנם, זאת במטרה לסייע למנהלי אבטחת המידע שיוכלו לחסום את אותם מחשבים ולמנוע מתקפות מניעת שירות על המכשירים והשירותים שלהם.
מנועי חיפוש דומים ל-Shodan הם Censys ,Thingful ו-ISCfind.
הערות שוליים

↑  מנוע חיפוש מזן חדש וללא מעצורים: הכירו את Shodan, באתר גיקטיים, ‏2013-04-10
↑  יאיר מור, ‏"מנוע החיפוש של ההאקרים" מנסה להפריע להם, באתר ‏מאקו‏, 8 במאי 2017
↑   עודד ירון, מנוע החיפוש "המפחיד באינטרנט" כבר לא לבד, באתר הארץ, 4 בינואר 2016
כריס לייק

| --- | --- |

כריס לייק בהופעה בפלורידה באוקטובר 2012
 לידה:  8 באוגוסט 1982 (בן 42) נוריץ', אנגליה
 שם לידה:  כריס לייק
 מוקד פעילות:  הממלכה המאוחדת 
 תקופת הפעילות:  מ-2002
 עיסוק:  תקליטן, מפיק מוזיקלי
 סוגה:  האוס, טק האוס
 שפה מועדפת:  אנגלית 
 כלי נגינה:  כלי מקלדת 
 חברת תקליטים:  OWSLA, Black Book, Ultra Records
 שיתופי פעולה בולטים:  סטיב איוקי, Tujamo, נאסטאלה, Deadmau5, אמה יואיט, מארקו לייס, סבסטיאן לז'ה
 chris-lake.com
 
כריס לייק (באנגלית: Chris Lake; נולד ב-8 באוגוסט 1982) הוא DJ אנגלי ומפיק מוזיקלי בסגנונות ההאוס וטק האוס.
קריירה מוזיקלית

לייק החל להתפרסם בשם "Cristophe D'Abuc" אחרי שפרסם רמיקסי בוטלג לשירים מוכרים כגון "Climbatize" של הפרודיג'י, "Phat Planet" של לפטפילד ו-"Sweet Dreams" של יורית'מיקס.
בשנת 2005, לייק הוציא לאור את השיר "Changes" יחד עם ביצוע מילולי של הזמרת Laura V תחת חברת התקליטים Alternative Route ובקיץ 2006, השיר הועבר לרישיון של יוניברסל מיוזיק גרופ ושוחרר רשמית. השיר הופיע 5 שבועות ברצף במצעד הסינגלים הבריטי ואף דורג במקום ה-27, ובמצעד הדאנס/מיקס שואו איירפליי של בילבורד, דורג במקום העשירי.
ב-2007, לייק הוציא לאור את השיר "Carry Me Away" יחד עם הזמרת אמה יואיט, והשיר הגיע למקום הראשון במצעד הדאנס/מיקס שואו איירפליי. בנוסף לשיר Carry Me Away, לייק הוציא לאור את הסינגל "Only One" שהגיע למקום השישי באותו מצעד.
בשנת 2008, פרסם לייק את הסינגל "If You Knew" יחד עם אשתו, גיטה לייק, או בשם הבמה שלה, נאסטאלה. השיר כבש את מצעדי הסינגלים ודורג במקום הרביעי במצעד בילבורד הדאנס/מיקס שואו איירפליי.
ב-13 במאי 2009, הוציא לאור את האלבום הראשון שלו, Crazy, תחת חברת ההקלטות Nervous Records. האלבום הכיל 13 סינגלים וביניהם השירים המוכרים Only One, If You Knew ו-Carry Me Away.
ב-27 בספטמבר 2010, הוציא את האלבום השני שלו הנקרא Cross The Line, יחד עם התקליטן מארקו לייס. האלבום יצא לאור תחת חברת ההקלטות של לייק, Rising Music, וכלל בתוכו 9 סינגלים מסגנון הטק-האוס.
ב-22 בינואר 2012, לייק פרסם את האלבומו השלישי במספר, Sundown, ובו השיר המלא, עריכת רדיו של השיר ושישה רמיקסים של השיר "Sundown".
ב-27 באוגוסט 2013, לייק, בשיתוף פעולה עם סטיב איוקי ו-Tujamo, הוציא את הסינגל "Boneless" תחת חברת ההקלטות של סטיב איוקי, Dim Mak, ותחת חברת ההקלטות בה חתום לייק, Ultra Records. ב-24 ביוני 2014 יצאה לאור גרסה ווקאלית לשיר שנקראת "(Delirious (Boneless" בביצועו של Kid Ink.
לייק הוא הבעלים והמייסד של חברת ההקלטות Rising Music ושל תת-חברת ההקלטות Rising Trax משנת 2005.
דיסקוגרפיה > אלבומי אולפן

2009 - Crazy
2010 - Cross The Line (יחד עם מארקו לייס)
דיסקוגרפיה > אלבומי קומפילציה

2006 - Electric Boutique
דיסקוגרפיה > אלבומי מיקס

2007 - Rising Music
2009 - Session 009
2010 - Tocadisco And Chris Lake - Toolroom Knights
דיסקוגרפיה > מיני אלבומים (EP)

2006 - Mistakes (יחד עם סבסטיאן לז'ה)
2008 - Remixed EP
2009 - Clash Of Titans (יחד עם ATFC)
2011 - (Sundown (Remixed
2014 - (Helium (Remixes
דיסקוגרפיה > סינגלים

"Santiago de Cuba"
"Drink To Get Drunk" (יחד עם סיה)
"Filth" (יחד עם רואן בליידז)
"Hiatus"
"Wrong Turn" (יחד עם Rhythm Code ובשיתוף עם L.A.B Music)
"One Too Many / Electro Retro"
"Until She Rises"
"Changes" (בשיתוף עם Laura V)
"Release"
"Shake" (יחד עם מיקי סלים)
"Carry Me Away" (בשיתוף עם אמה יואיט)
"I Thought Inside Out" (יחד עם Deadmau5)
"To The Point"
"Aqualight" (יחד עם סבסטיאן לז'ה)
"Word / Ghost" (יחד עם סבסטיאן לז'ה)
"Only One"
"If You Knew" (בשיתוף עם נאסטאלה)
"Start Again" (בשיתוף עם נאסטאלה)
"Violins" (יחד עם מארקו לייס)
"Minimal Life" (יחד עם Nelski)
"Sleepwalker"
"Domino's" (יחד עם מייקל וודס)
"Running Out" (יחד עם מארקו לייס)
"Cross The Line" (יחד עם מארקו לייס)
"'La Tromba Risin" (יחד עם מארקו לייס ו-Copyright)
"Colours" (יחד עם Nelski)
"Secrets In The Dark"
"NYC" (יחד עם Nightriders)
"Sundown"
"Build Up"
"
"Damage Control"
"Stand Alone" (יחד עם Lazy Rich ובשיתוף עם Jareth)
"Build Up"
"Ohh Shhh"
"Boneless" (יחד עם סטיב איוקי ו-Tujamo)
"Helium" (בשיתוף ג'ארת')
"Squeak"
"(Delirious (Boneless" (יחד עם סטיב איוקי ו-Tujamo ובשיתוף Kid Ink)
"Goodbye"
"Wicked Games" (יחד עם כריס לורנצו)
"Chest"
"Piano Hand" (יחד עם כריס לורנצו)
"Stomper" (יחד עם אנה לונו)
"Stranger"
"The Calling" (יחד עם כריס לורנצו)
הערות שוליים

↑  "Chris Lake Interview"
↑  "Chris Lake Interview" מאת מייקל בורדש, 25 בספטמבר 2006, באתר InternetDJ
↑  "Chris Lake - Changes ft Laura V"
1 2  "Chris Lake - History Charts" באתר בילבורד
↑  "Crazy" באתר MusicBrainz
↑  "Chris Lake & Marco Lys – Cross The Line" באתר Discogs
↑  "Chris Lake – Sundown" באתר Discogs
| --- | --- |
בקרת זהויות :  BnF: cb15516509v (data)  ISNI: 0000 0001 3152 7903  LCCN: no2015024385  MusicBrainz: fca94d64-9ada-4264-9373-4158e2f7c7e7  SUDOC: 157841014  VIAF: 59392582   WorldCat (עם VIAF): 59392582
מחלות טרופיות מוזנחות

| --- | --- |

 קישורים ומאגרי מידע
 MeSH:  D058069
 
מחלות טרופיות מוזנחות (NTDs Neglected Tropical Diseases) הן קבוצה מגוונת של זיהומים טרופיים הנפוצים באוכלוסיות בעלות הכנסה נמוכה באזורים מתפתחים באפריקה, באסיה ובדרום אמריקה. הן מכונות "מוזנחות" משום שהן פוגעות בדרך כלל באזורים טרופיים המאוכלסים באוכלוסיות עניות יותר, שמבחינה היסטורית לא זכו למימון עבור טיפול ומחקר מקיף, שלא כמו HIV / איידס, שחפת ומלריה, שגם הן מחלות זיהומיות.
מחלות טרופיות מוזנחות נוטות לשגשג באזורים מתפתחים בעולם שבהם איכות המים, התברואה והגישה לטיפול הבריאותי ירודות. עם זאת, חלק ממחלות אלה נמצאות גם באזורים בארצות הברית בעלי שיעורי עוני גבוהים. מחלות אלו נגרמות על ידי סוגים שונים של מחוללי מחלות כגון וירוסים, חיידקים, פרוטוזואה ותולעים (נמטודה). באפריקה שמדרום לסהרה השפעתן של מחלות אלו דומה להשפעתן של מלריה ושחפת. זיהום ממספר מחלות טרופיות מוזנחות עלול לגרום לכך ש-HIV / איידס ושחפת יהיו קטלניים יותר.
ועידת הבריאות העולמית ה-66 של ארגון הבריאות העולמי החליטה להגביר ולשלב מאמצים במיגור מחלות טרופיות מוזנחות ולתכנן השקעות לשיפור הבריאות והרווחה של האוכלוסיות הנגועות. הארגון פרסם מפת דרכים מקיפה לבקרה, חיסול ומיגור של 17 מחלות טרופיות מוזנחות עד 2020.
בשנת 2014 הגדיר ארגון הבריאות העולמי 17 מחלות טרופיות מוזנחות שיש לטפל בהן בדחיפות. מחלות אלו שכיחות ב-149 מדינות ומשפיעות על יותר מ-1.4 מיליארד אנשים, מתוכם יותר מ-500 מיליון ילדים, וגם פוגעות בכלכלות מתפתחות במיליארדי דולר בשנה.
רשימת מחלות

ב-2014 ארגון הבריאות העולמי הגדיר 17 מחלות טרופיות מוזנחות:
כיב בורולי
מחלת צ'אגאס
קדחת דנגי
תולעת גינאה
אכינוקוקוס
פאסציוליאסיס
מחלת שינה (טריפנוזומיאזיס)
שושנת יריחו
צרעת
פילאריאזיס לימפטית
Mycetoma
עיוורון הנהרות
כלבת
בילהרציה
Soil-transmitted helminthiasis
טרכומה
פטלת
בשש מהמחלות ניתן להגיע לשליטה מלאה ואף לחסלן באמצעות ניהול מערך תרופתי רחב בשילוב עם התערבויות חינוכיות, הסברתיות והתנהגותיות: תולעת גינאה; פילאריאזיס לימפטית; עיוורון הנהרות; בילהרציה; Soil-transmitted Helminths וטרכומה.
מניעה

מחלות טרופיות מוזנחות ניתן למנוע במידה רבה ללא חיסונים - באמצעות הבטחת אספקת מים נקיים, טיפול סניטרי במזון והקפדה על היגיינה. ניתן למנוע את התפשטותן של המחלות הנישאות על ידי תולעים, זבובים, יתושים או חרקים אחרים באמצעות ריסוס של קוטלי חרקים באזורים בהם הם מתרבים או מתאספים, ולהרוג אותם לפני שהם הופכים לנשאי הטפיל.
העלאת מודעות והנגשת ידע לאוכלוסיית הסיכון ולמטיילים באזורים המועדים: ייבוש מים עומדים בהם יתושים מתרבים, לינה תחת כילות או רשתות להגנה מפני זבובים, ביגוד מתאים, שימוש בדוחה חרקים.
מערכת החינוך באזוריים כפריים יכולה למלא תפקיד מרכזי להגברת המודעות ובפנייה לקבוצות פגיעות, לילדים ואמהות. בתי ספר הם מרחב ציבורי בו ניתן להגביר את המודעות הקהילתית למניעה ובקרה של מחלות טרופיות מוזנחות, להגביר את המודעות לנכויות שקשורות למחלות השונות ולהפחית את הסטיגמה הנלווית אליהן.
ב- 30 בינואר 2012 ארגונים לא ממשלתיים, קרנות נדבנות, חברות תרופות ומדינות בהם נפוצות המחלות חתמו על הצהרת לונדון למחלות טרופיות מוזנחות (אנ'). יחד הם התחייבו לשלוט, לחסל או למגר 10 מחלות עד 2020 ולשפר את חייהם של יותר ממיליארד איש. הם הסכימו לספק תרופות יעילות לחלוקה המונית למיגור אלפנטיאזיס טרופית וטרכומה ולהגיע לשליטה ב-Soil-transmitted Helminths, בילהרציה ובעיוורון הנהרות.
הערות שוליים

1 2  Neglected Tropical Diseases | NIH: National Institute of Allergy and Infectious Diseases, www.niaid.nih.gov
1 2  Peter J. Hotez, NTDs V.2.0: “Blue Marble Health”—Neglected Tropical Disease Control and Elimination in a Shifting Health Policy Landscape, PLoS Neglected Tropical Diseases 7, 2013-11-21, עמ' e2570 doi: 10.1371/journal.pntd.0002570
↑  Peter J. Hotez, Aruna Kamath, Neglected Tropical Diseases in Sub-Saharan Africa: Review of Their Prevalence, Distribution, and Disease Burden, PLOS Neglected Tropical Diseases 3, 2009-08-25, עמ' e412 doi: 10.1371/journal.pntd.0000412
↑  'Beat neglected diseases' to fight HIV, TB and malaria, Mike Shanahan, scidev.net, 31/01/06
↑  Neglected tropical diseases, Uniting to Combat NTDs (באנגלית)
↑  Neglected tropical diseases, WHO | World Health Organization
↑  CDC - Neglected Tropical Diseases - Diseases, www.cdc.gov, ‏2019-11-04 (באנגלית)
1 2  Neglected Tropical Diseases Prevention | NIH: National Institute of Allergy and Infectious Diseases, www.niaid.nih.gov
↑  Giuseppina Ortu, Oliver Williams, Neglected tropical diseases: exploring long term practical approaches to achieve sustainable disease elimination and beyond, Infectious Diseases of Poverty 6, 2017-12, עמ' 147 doi: 10.1186/s40249-017-0361-8
↑  London Declaration on Neglected Tropical Diseases, Uniting to Combat NTDs (באנגלית) (ארכיון)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סופיאן בופאל

סופיאן בופאל (בערבית: سفيان بوفال; נולד ב-17 בספטמבר 1993) הוא כדורגלן צרפתי ממוצא מרוקאי המשחק כשחקן בעמדת הכנף או הקשר התקפי במועדון רויאל אוניון סן-ז'ילואז מליגת העל הבלגית ובנבחרת מרוקו.
ראשית חייו

בופאל נולד בברובע ה-17 של פריז להורים ממוצא מרוקאי. הוא קיבל אזרחות צרפתית ב-31 בינואר 2006 וגדל בעיר אנז'ה.
בופאל התמודד בצעירותו עם בעיות בהתפתחותו הפיזית שבאה שלידי בגובה ומשקל נמוכים ביחס לילדים ונערים אחרים בגילו. בגיל 17 הוא התנשא לגובה של פחות מ-1.45 מטר. לקראת סוף גיל ההתבגרות חווה קפיצה משמעותית בגובהו והגיע לגובה 1.75 מטר - גובהו הנוכחי.
קריירת מועדונים > אנז'ה

לאורך כל שנותיו בנוער שיחק בופאל בנוער של אנז'ה. הוא ערך את ההופעה הראשונה שלו בבוגרים בגיל 18 בלבד כשהחליף את ריאן פריקש (אנ') בדקה ה-81 במסגרת המחזור החמישי של ליגת המשנה בצרפת לעונת 2012/2013 בהפסד 1-0 לאיסטר (אנ'). בעונה שלאחר מכן, עונת 2013/2014 ביסס בופאל את מעמדו בקבוצה, הוא שיחק כ-28 משחקי ליגה (32 סך הכול) ובישל שני שערים.
בופאל נמנה עם סגל הקבוצה שהעפיל לליגה הראשונה בצרפת בעונת 2014/2015, ורשם ארבעה כיבושים ושלושה בישולים במסגרת הליגה, עד שעבר לליל במסגרת חלון ההעברות של ינואר.
קריירת מועדונים > ליל

ב-9 בינואר 2015 עבר בופאל לליל מאנז'ה תמורת סכום העברה של כ-3 מיליון אירו. הוא כבש 3 שערים ובישל שישה ב-14 הופעות ליגה בעונת 2014/2015. עונה שלאחר מכן, עונת 2015/2016, הייתה עונת הפריצה בקריירה שלו, כשכבש 12 שערים ובישל ארבעה שערים ב-35 הופעות בכל המסגרות.
קריירת מועדונים > סאות'המפטון

ב-29 באוגוסט 2016 נרכש בופאל על ידי סאות'המפטון בכ-16 מיליון אירו, סכום שיא באותו העת עבור המועדון, וחתם על חוזה לחמש שנים.
ב-26 באוקטובר 2016 כבש את שער הבכורה שלו במדי הקבוצה בדקה ה-66 בניצחון 1-0 על סנדרלנד במסגרת גביע הליגה האנגלי. בסך הכול כבש בופאל בעונת 2016/2017 רשם בופאל שני שערים ובישול אחד ב-30 הופעות בכל המסגרות.
בעונת 2017/2018 רשם 30 הופעות בכל המסגרות, בהן כבש שני שערים ובישל שניים (כולם בליגה) כשאחד מתוכם נבחר לשער העונה בפרמייר ליג, שער אותו כבש בניצחון 1-0 מול וסט ברומיץ' אלביון ב-21 באוקטובר 2017.
קריירת מועדונים > סאות'המפטון > סלטה ויגו (השאלה)

ב-20 ביולי 2018 לאחר שלא היה בתוכניותו של המאמן מארק יוז, הושאל בופאל לסלטה ויגו ורשם 35 הופעות ליגה, 3 שערים וכ-4 בישולים.
ביוני 2019 חזר בופאל לסאות'המפטון לקראת עונת 2019/2020 ורשם כ-25 הופעות בכל המסגרות, שער אחד (אותו כבש בגביע האנגלי) ושני בישולים.
קריירת מועדונים > חזרה לאנז'ה

ב-5 באוקטובר 2020 חזר לקדנציה שנייה באנז'ה הצרפתית בהעברה חופשית.
קריירת מועדונים > א-ריאן

ב-31 בינואר 2023 עבר למועדון א-ריאן הקטרי בעבור דמי העברה של כ-6 מיליון אירו עם חוזה לשלוש שנים וחצי.
קריירת מועדונים > רויאל אוניון סן-ז'ילואז

ב-3 בספטמבר 2024 חתם בהעברה חופשית ברויאל אוניון סן-ז'ילואז הבלגית בחוזה לשנתיים.
קריירה בינלאומית

ב-26 במרץ 2016 ערך את הופעת הבכורה שלו במדי נבחרת מרוקו במסגרת מוקדמות גביע אפריקה לאומות 2017 מול נבחרת כף ורדה.
בופאל ייצג את נבחרת מרוקו בגביע אפריקה לאומות 2019.
ב-12 באוקטובר 2021 הבקיע את שער הבכורה שלו במדי הנבחרת במסגרת מוקדמות מונדיאל 2022 בניצחון 4-1 על נבחרת גינאה לאחר שעלה כמחליף בדקה ה-73.
בנובמבר 2022 זומן לסגל המורחב של הנבחרת לקראת משחקי מונדיאל 2022.
תארים

גביע הליגה הצרפתי (סגנות): 2015/2016
גביע הליגה האנגלי (סגנות): 2016/2017
תארים > אישיים

פרס מארק-ויויאן פו (אנ'): 2016
שער העונה בפרמייר ליג: 2017/2018
שער העשור של סאות'המפטון: 2010–2020
פבריציו רומאנו

| --- | --- |

רומאנו בשנת 2021
 לידה:  21 בפברואר 1993 (בן 31) נאפולי
 מדינה:  איטליה
 השכלה:  אוניברסיטת קטוליקה דל סאקרו קוורה
 תקופת הפעילות:  מ-2021
 עיסוק:  עיתונאי ספורט
 קישורים חיצוניים
 טוויטר:  FabrizioRomano
פבריציו רומאנו (באיטלקית: Fabrizio Romano; נולד ב-21 בפברואר 1993) הוא עיתונאי ספורט איטלקי.
תחום העיסוק העיקרי שלו זה העברות שחקנים בכדורגל, וידוע גם בזכות המשפט "here we go" שאותו אומר כאשר שחקן עובר קבוצה.
חיים אישיים

רומאנו נולד בנאפולי בפברואר 1993, והוא אוהד של ווטפורד מאנגליה.
עבודתו כעיתונאי

רומאנו התחיל לעבוד בעיתונאות ספורט בהיותו נער בתיכון. את פריצת הדרך שלו כעיתונאי רומאנו עשה בשנת 2010 כשהוא קיבל מידע על העברה במחלקת הנוער של ברצלונה ומאז הוא מפתח קשרים עם סוכנים ומועדונים בכל רחבי אירופה. רומאנו נחשב בקרב אוהדי הכדורגל למקור מידע אמין, אולם יש הטוענים שהוא מקבל כסף מקבוצות שרוצות שיסקר אותן יותר.
הערות שוליים

↑  Nomso Obiajuru, Fabrizio Romano Finally Discloses the English Club He Supports, legit, ‏3 September 2023
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פבריציו רומאנו".
יחסי ישראל–סודאן

| יחסי ישראל–סודאן |
| --- | --- |
ישראל: סודאן


ישראל: סודאן
שטח (בקילומטר רבוע)
22,072: 1,861,484
אוכלוסייה
10,023,983: 51,160,087
תמ"ג (במיליוני דולרים)
509,901: 109,327
תמ"ג לנפש (בדולרים)
50,868: 2,137
משטר
דמוקרטיה פרלמנטרית: רפובליקה פדרלית

במשך עשרות שנים לא התקיימו יחסים דיפלומטיים בין ישראל וסודאן, ומערכת היחסים בין המדינות אף התאפיינה באיבה הדדית ובתקריות ביטחוניות. בתחילת שנת 2020 החלה התחממות ביחסי שתי המדינות, וב-23 באוקטובר הוכרז על התחלת תהליך נורמליזציה וכינון יחסים דיפלומטיים בין שתי המדינות, בתיווכה של ארצות הברית.
היסטוריה

במהלך שנות הארבעים נוצרו קשרי מסחר בין המנדט הבריטי לסודאן האנגלו-מצרית, שתיהן מושבות של האימפריה הבריטית. הסחר היה חד כיוני, מסודאן למנדט, וכלל בעיקר בקר אך גם כותנה. הסחר נמשך עד 1953, עם הפסקה קצרה ב־1952 עקב מהפכת הקצינים החופשיים.
במלחמת העצמאות, כאשר הייתה סודאן קו-דומיניון של הממלכה המאוחדת ומצרים, היא תגברה את כוחות הצבא של סוריה, ירדן ומצרים. גם במהלך מלחמת ששת הימים שלחה סודאן כוחות לחימה נגד ישראל.
ב־1954 שקלה ישראל להקים קונסוליה או נציגות מסחרית בח'רטום, אך הרעיון הוכשל בידי הבריטים. במקביל נוצרו קשרים בין מנהיגי מפלגת האומה הסודאנית לישראל, במהלך פעילותם לקדם עצמאות לסודאן ובשל חששם ממצרים, שטענה לבעלות על סודאן. קשרים חשאים התקיימו בין המדינות עד לאחר ההפיכה הצבאית בסודאן בנובמבר 1958 שהעלתה לשלטון משטר בעל נטיות נאצריסטיות ואוהד למצרים.
יחסים חשאיים בין המדינות פותחו בסוף שנות החמישים על ידי איש משרד החוץ יוסף נחמיאס, ואנשי המוסד חנן הראל שהיה נציג הארגון במדינה ויעקב כרוז שהיה ראש אגף תבל. בספר "בשליחות המוסד לדרום סודן, 1969–1971, יומן מבצע", נחשף לראשונה כי אנשי מוסד וקציני צה"ל סייעו למורדים הבדלנים בדרום סודאן בהדרכה צבאית ובסיוע רפואי. בפועל, ישראל שלחה כוחות שהשתתפו בפעולות צבאיות.
בסוף אוגוסט 1967 נערכה בח'רטום, בירת סודאן ועידת ח'רטום. הוועידה התכנסה בעקבות מלחמת ששת הימים והשתתפו בה מנהיגי שמונה מדינות ערביות. ההצהרה שנוסחה בסופה (1 בספטמבר) הנחתה את המדיניות הערבית כלפי מדינת ישראל עד מלחמת יום כיפור והגדירה את שלושת הלאווים שיש לקיים עד ל"חיסול התוקפנות הישראלית" (שמשמעותה נסיגה מהשטחים שנתפסו במלחמת ששת הימים):
לא להכרה בישראל
לא למשא ומתן עם ישראל
לא לשלום עם ישראל
ב-1982 ערכו שר הביטחון אריאל שרון ומנכ"ל משרד החוץ דייב קמחי פגישה חשאית עם נשיא סודאן, ג'עפר נומיירי. הפגישה אורגנה על ידי יעקב נמרודי ועדנאן ח'אשוקג'י.
סודאן מילאה תפקיד מרכזי במהלך מבצע משה. בהיעדר יחסים דיפלומטיים מלאים בין ישראל לאתיופיה, נוצר באמצעות "המוסד" קשר עם בכירים בסודאן הסמוכה. אלפים מיהודי אתיופיה הגיעו בהליכה רגלית עד לגבול סודאן ומשם הובלו לישראל.
היסטוריה > הרודנות של עומר אל-בשיר

| --- | --- |
 :  ראו גם – עומר אל-בשיר
גם במבצע שלמה הועלו יהודי אתיופיה דרך סודאן. לאחר שיהודי אתיופיה שהו במחנות תקופה ארוכה והמתינו לעלייה ארצה בסודאן, התנאים במחנות היו קשים ורבים מתו.
לישראל מיוחסת מספר תקיפות על אדמת סודאן, חלקן אומתו על ידי ממשלת ישראל. ב-2009 השמידה ישראל שיירת משאיות שהסיעה אמצעי לחימה ששלחה איראן אל ארגון חמאס דרך סודאן. בנוסף לתקיפה על שיירת המשאיות, תקפה ישראל ספינת נשק איראנית. ב-23 באוקטובר 2012 הותקף מפעל התחמושת "ירמוך" בסודאן אשר ייצר נשק עבור חמאס. מקורות סודאנים טענו לאחר התקיפה כי היא בוצעה על ידי ישראל אם כי היא לא אישרה זאת באופן רשמי.
ב-2016 פנתה ישראל לממשלת ארצות הברית ולמדינות נוספות ועודדה אותן לשפר את יחסיהן עם סודאן ולנקוט כלפיה מחוות לאחר שניתקה את יחסיה הדיפלומטיים עם איראן, מכיוון שהניתוק תאם את האינטרסים הישראליים וכלל גם התרחקות מהחמאס ומהרשות הפלסטינית. למרות הפניות, ישראל הדגישה שהיא מתנגדת לרצח העם בדארפור ולהפרה החמורה של זכויות האדם בסודאן. עקב ניתוק היחסים בין איראן לסודאן, עלתה האפשרות שסודאן תסכים לשיפור היחסים עם ישראל, נרמול היחסים יכול להוות מפתח בהסרת הסנקציות האמריקאיות על סודאן ובהתקרבות של סודאן לערב הסעודית. אף על פי כן, נראה כי הסודאנים מעדיפים לשמור על מערכת יחסים עם הרשות הפלסטינית.
ב-20 באוגוסט 2017 התבטא השר לענייני השקעות זרות בממשלת סודאן, מובארק פאדל אל-מהדי, בריאיון לרשת הטלוויזיה "סודאניה 24" בזכות נורמליזציה של היחסים עם ישראל.
בנובמבר 2018 דיווח מקור זר כי בשנת 2017 נפגש דיפלומט ישראלי באיסטנבול עם קבוצת בכירים סודאנים בראשות אחד מעוזריו הקרובים של ראש המודיעין הסודאני, מוחמד אטא. מטרת המפגש הייתה חימום היחסים בין ישראל לסודאן ובסיוע ישראלי בתחומי הכלכלה, הבריאות והחקלאות.
היסטוריה > תקופת עבד אל-פתאח אל-בורהאן

עבד אל-פתאח אל-בורהאן שעלה לשלטון בעקבות התפטרתו נשיא סודאן עומר אל-בשיר לאחר המחאות בסודאן, נפגש באוגנדה עם בנימין נתניהו בפברואר 2020 והשניים סיכמו על קידום יחסים בין המדינות. המפגש הוסתר משריו של בורהאן ועם פרסומו זכה לגינויים קשים בסודאן. במרץ 2020 דווח כי סודאן אישרה לחברת התעופה LATAM צ'ילה לעבור מעל שטח המדינה בדרך לישראל וממנה. ביוני 2020 הותר גם למטוס אל על שהיה בדרכו מארגנטינה לישראל לטוס מעל שטחה האווירי.
לאחר הצגת הסכם איחוד האמירויות–ישראל הוזכרה סודאן כמדינה שתנרמל את יחסיה עם ישראל. ב-18 באוגוסט 2020 דובר משרד החוץ הסודאני אמר כי ארצו מקיימת מגעים עם ישראל אך מיד לאחר מכן משרד החוץ הסודאני הכחיש זאת והדובר הודח מתפקידו. כמה ימים לאחר מכן, מזכיר המדינה של ארצות הברית מייק פומפאו נפגש עם ראש ממשלת סודאן, עבדאללה חמדוכ, אשר הדגיש כי אין לממשלתו הזמנית מנדט לנרמל את יחסי המדינה עם ישראל. היה ויכוח בין אנשי הצבא לאנשי הממשלה הזמנית על קידום הנורמליזציה עם ישראל.
היסטוריה > הסכם ישראל-סודאן

ב-21 באוקטובר 2020 נחתה משלחת ישראלית בסודאן, שמטרתה היה דיון עם נציגי הממשלה הסודאנית על הכרה של סודאן בישראל ולהפך. יומיים לאחר מכן, ב-23 באוקטובר, הוכרז באופן רשמי על נרמול היחסים בין ישראל לסודאן, בהכרזה משותפת לשתי המדינות ולארצות הברית, שתיווכה בין הצדדים.
ב-25 באוקטובר הודיע ראש ממשלת ישראל בנימין נתניהו, כי ישראל תעביר לסודאן משלוח קמח בשווי 5 מיליון דולר.
ב-23 בנובמבר 2020 נחתה בסודאן משלחת ישראלית שדנה בשיתופי פעולה בין המדינות.
ב-6 בינואר, חתמה סודאן על החלק ההצהרתי של הסכמי אברהם. החתימה נעשתה בשגרירות ארצות הברית בח'רטום במעמד מזכיר האוצר האמריקאי, סטיבן מנוצ'ין.
ב-27 בינואר, הגיע שר המודיעין אלי כהן לביקור מדיני בסודאן, שם נפגש עם נשיא סודאן עבד אל-פתאח אל-בורהאן ועם שר ההגנה של סודאן יאסין אבראהים. זו הייתה הפעם הראשונה בה שר ישראלי מגיע לביקור רשמי במדינה.
ב-6 באפריל 2021 ביטלה ממשלת סודאן את חוק החרם על ישראל, אשר חוקק בשנת 1958, אך המהלך צריך לעבור את אישור יו"ר מועצת הריבונות הזמנית של המדינה והפרלמנט. בספטמבר פורסם כי ממשלת סודאן הלאימה את נכסי חמאס שבשטחה כחלק מההחלטה לסלק את ארגון הטרור האסלאמיסטי שהיה מקורב לרודן, עומר אל-בשיר, שהודח שנתיים קודם. באוקטובר מועצת הריבונות הצבאית בוטלה ומצב חירום הוכרז בעקבות הפיכה צבאית בסודאן. לבסוף, נוצר הסכם בין הצבא לראש הממשלה עבדאללה חמדוכ, שהיה במעצר בית, על כינון ממשלה טכנוקרטית עד לסיום תקופת מעבר.
באפריל 2022, בתקופת ממשלת ישראל השלושים ושש התבטא השליט הצבאי אל-בורהאן, כי היחסים בין המדינות התמקדו במישור הביטחוני, המודיעיני והצבאי ולא במישור המדיני.
לאחר הקמתה של ממשלת ישראל השלושים ושבע בחודש ינואר של 2023 יצאו מישראל לסודאן משלחות של רפואה וחקלאות. ב־2 בפברואר ב-2023 נפגש שר החוץ אלי כהן עם משלחת צבאית וביטחונית של ישראל עם נשיא המועצה הזמנית הסודאנית, אל-בורהאן. הצדדים סיכמו על צעדים לקידום חתימה על הסכם שלום, בשאיפה לחתימה לפני סוף שנת 2023.
פורסם באפריל 2023 שבעקבות התפרצות קרבות בסודאן, הזמין שר החוץ אלי כהן את מפקד צבא סודאן הגנרל בורהאן ואת מפקד מיליציית ה-RSF היריבה הגנרל חמידתי להגיע לפגישה משותפת בישראל במהלכה ינסו להגיע להסכם הפסקת אש בתיווך ישראלי.
הסתננות מסודאן לישראל

נכון לשנת 2020, מסתננים מסודאן מהווים כ-20% מכלל המסתננים לישראל באזור דארפור שבמערב סודאן התחולל בין השנים 2003 ל-2009 רצח עם. רבים הפכו לפליטים וחלק מהם נמלטו למצרים. לאלו נוספו פליטים מדרום סודאן, תחילה עקב מלחמת האזרחים שהתחוללה בסודאן, קודם למתן עצמאות לדרום סודאן, בין אנשי הצפון המוסלמים-ערבים לאנשי הדרום הנוצרים והאנימיסטים, ולאחר מכן עקב מלחמת אזרחים בין קבוצות אתניות בדרום סודאן. כ-12% ממבקשי המקלט בישראל בשנת 2006 היו מסודאן.
ראו גם

הסכם ישראל–סודאן
יחסי דרום סודאן–ישראל
לקריאה נוספת

דוד בן עוזיאל, בשליחות המוסד לדרום סודן 1969 1971 יומן מבצע, טבע הדברים, 2015